"4.10 Lokwaloikitsiso Lokwaloikitsiso ke lokwalo lo lo khutshwane lo lo tlhalosang ka botshelo jwa mokwadi. Gantsi lo pata lekwalokopo ya phatlhatiro kwa ditheong le kwa mafapheng a puso fa mong a batla tiro. Tshedimosetso yotlhe ka mong e e maleba e tshwanetse go tlhagiswa . Fa o kwala lokwaloikitsiso le lekwalophelegetso, tlhokomela dintlha tse di latelang: • Ipapatse kgotsa ithekise gore lefatshe le go itse. • Kwala dintlha ka tatelano, se kwale ka mokgwa wa porosa kgotsa ditemana • Neelana ka tshedimosetso e ntsi ka moo o ka kgonang ka teng, fela e nne e e maleba. • Tlhagisa ka bokhutshwane tshedimosetso e e lolameng e bile e tsepame • Latela ditlhogo tse di dirisiwang go kwala lokwaloikitsiso mme o ikaege ka tsona. • Neela tshedimosetso ka borutegi, bokgoni le maitemogelo mme di tlhagiswe ka botlalo go ngoka kgatlhego. • Se lebale go tlhagisa dipaki. • Netefatsa gore mopeleto le tiriso ya puo di nepagetse. KAEDI YA GO RUTA LE GO KWALA DITLHANGWA TSA BOITLHAMEDI LE TSA TIRISANO 31 | SETSWANA"